Општинска управа општине Блаце - Одељење органа општине и друштвених делатности, решавајући жалби Државног правобранилаштва-Одељење у Нишу, и допуњујући поступак у предмету Дачић (Миломир) Станоја из Калуђерице, улица Топличка број 15, за доделу државне помоћи ради обнове-отклањања последица штете на стамбеним објектима настале услед елементарне непогоде-поплаве у јуну месецу 2020. године, на основу члана 19. став 2. Закона о обнови након елементарне и друге непогоде („Сл. гласник РС“, број 112/15), у складу са Уредбом о утврђивању државног програма помоћи и обнове оштећених породичних стамбених објеката у својини грађана услед дејства поплава у јуну 2020. године („Сл. гласник РС“, бр. 93/20) и члана 165. Закона о општем управном поступку („Сл. гласник РС“, бр. 18/16 и 95/18 - аутентично тумачење), доноси

**Р Е Ш Е Њ Е**

**1.УСВАЈА СЕ** жалба Државног правобранилаштва-Одељење у Нишу, број: ДП-154/20 од 02.09.2020. године, и поништава се решење Општинске управе општине Блаце број II-87-1401-88 од 18.08.2020. године**.**

**2. УСВАЈА СЕ** захтев Дачић (Миломир) Станоја из Калуђерице, улица Топличка број 15, ЈМБГ , за доделу државне помоћи ради отклањања штете на стамбеном објекту која је настала услед дејства поплава у јуну месецу 2020. године, па се утврђује да је настала штета на стамбеном објекту:

- породична стамбена зграда у селу Претрешњи, општина Блаце, изграђена на катастарској парцели број 1570 КО Претрешња - лист непокретности број 574 КО Претрешња, као власништво Дачић (Миломир) Станоја из Калуђерице.

2. Категоризација штете извршена је у складу са Упутством о јединственој методологији за процену штета од елементарних непогода („Службени лист СФРЈ“ бр.27/87) од стране Комисије за процену штете на стамбеним, помоћним и економским објектима настале услед елементарне непогоде и утврђено оштећење је оцењено као **прва категорија оштећења**, а исправност и тачност процене штете потврдила је верификациона комисија Владе РС - Канцеларија за управљање јавним улагањима својим Извештајем о изврешеној верификацији процене штете за општину Блаце, број 217-03-8/11/2020-01 од 16.07.2020. године.

3. За штету насталу на објекту наведеном у тачки 1. диспозитива овог решења утврђује се државна новчана помоћ ради обнове оштећеног породичног стамбеног објекта, власнику Дачић (Миломир) Станоју из Калуђерице у износу од 120.000,00 динара (словима:стодвадесетхиљададинара), у складу са Државним програмом помоћи и обнове оштећених породичних стамбених објеката у својини грађана услед дејства поплаве у јуну 2020. године ( у даљем тексту: Програм).

4. Након коначности овог решења Канцеларија за управљање јавним улагањима исплатиће Дачић (Миломир) Станоју из Калуђерице бесповратну новчану помоћ у износу од 120.000,00 динара, и то на његов текући рачун број: код Банке Поштанске штедионице.

О б р а з л о ж е њ е

Општинска управа општине Блаце је решавајући по пријави Дачић (Миломир) Станоја из Калуђерице, за доделу државне помоћи ради обнове-отклањања последица штете на стамбеним објектима настале услед елементарне непогоде-поплаве у јуну месецу 2020. године донела решење број II-87-1401-88 од 18.08.2020. годинекојим је усвојила захтев Дачић (Миломир) Станоја из Калуђерице и на основу категоризације процене штете извршене од стране Комисије за процену штете на стамбеним, помоћним и економским објектима настале услед елементарне непогоде која је оштећење наведено у пријави оценила као прву категорију оштећења, утврдила право на државну новчану помоћ ради обнове оштећеног породичног стамбеног објекта, власнику у износу од 120.000,00 динара.

Државно правобранилаштво-Одељење у Нишу, уложило је жалбу број: ДП-154/20 од 02.09.2020. године на решење Општинске управе општине Блаце број II-87-1401-88 од 18.08.2020. године у коме наводи да обзиром да подносилац захтева није имао пребивалиште у моменту настанка штете, односно да у списима предмета нема доказа о пребивалишту, то нису били испуњени услови за доделу накнаде а сходно чл.11 Закона о обнови након елементарне и друге непогоде**.**

Првостепени орган Општинска управа општине Блаце-надлежно одељење, вршећи самоконтролу ожалбеног решења, поводом уложене жалбе утврдило је да у решењу је непотпуно утврђена чињеница пребивалишта и из тог разлога заменило га новим решењем, које је допунио са чињеницама и доказима везаним за место пребивалишта подносиоца захтева, истовремено поништавајући раније, ожалбено решење.

Дачић (Миломир) Станоје из Калуђерице, власник породично стамбеног објекта оштећеног у поплави током јуна месеца 2020. године, поднео је пријаву за новчану помоћ ради отклањања штете на објекту дана 09.07.2020. године.

Општинска управа општине Блаце је по службеној дужности прибавила:

* препис листа непокретности број 574 КО Претрешња, као доказ о својини на објекту подносиоца захтева;
* записник Комисије о процени штете за стамбене објекте број: 87-1401-88/20 од 09.07.2020.године;
* извештај Владе РС-Канцеларије за управљање јавним улагањима о извршеној верификацији процене штете за општину Блаце, број:217-03-8/11/2020-01 од 16.07.2020. године којим је потврђена исправност и тачност процене штете Општинске комисије-потврђена прва категорија оштећења;

О извршеној категоризацији подносилац пријаве је упознат од стране органа који води поступак и исти је изјавио да је сагласан са извршеном категоризацијом оштећења од стране Општинске комисије у прву категорију оштећења.

У поступку пред овим органом, подносилац захтева је на записник о усменој јавној расправи од 17.08.2020. године, под пуном кривичном и материјалном одговорношћу изјавио да остаје при пријави штете која је поднета 09.07.2020. године; да стално и свакодневно живи са својом породицом, чији је укупан број чланова домаћинства 2 лица, у породичној стамбеној згради која је предмет овог поступка, као доказ прилаже Решење о утврђивању пореза на имовину за 2020.годину Општинске управе општине Блаце, Решење о накнадном издавању грађевинске и употребне дозволе за изграђени стамбени објекат Општинске управе општине Блаце и рачун за електричну енергију; да је сагласан са категоризацојом оштећења објекта у прву категорију оштећења и Записником о процени штет за стамбене објекте број 87-1401-88/20 од 09.07.2020.године.

Ради утврђивања чињенице о пребивалишту подносиоца захтева Дачић Станоја, саслушани су сведоци Микић Кранислав и Поповић Милан обојица из Претрешње, општина Блаце, који су у својим изјавама потврдили да подносилац захтева живи у предметном објекту, и да је у време поплаве био у Претрешњи у свом стамбеном објекту. Пребивалиште подносица захтева је утврђено изјавом подносиоца захтева, изјавом сведока и рачуном за утрошену електричну енергију из кога се закључује да постоји потрошња од 270kw.

Приликом одлучивања о праву на помоћ, Општинска управа општине Блаце је утврдила да су кумулативно испуњени сви услови предвиђени Програмом, и то:

* да је настала штета непосредна последица елементарне непогоде,
* да је штета пријављена у складу са Законом,
* да је штету претрпело лице из члана 1. Закона,
* да је оштећена или уништена ствар која служи и неопходна је за задовољење основних животних потреба, те је као таква била у свакодневној или редовној употреби,
* да је ствар чувана са пажњом и на прописан начин, као и да су предузете све мере ради смањења ризика од елементарне и друге непогоде,
* да су испуњени сви други услови у складу са Законом.

На основу овако утврђеног чињеничног стања и изведених доказа, одлучено је као у диспозитиву овог решења.

Доношењем овог решења престаје да важи решење број II-87-1401-88 од 18.08.2020. године.

ПОУКА О ПРАВНОМ СРЕДСТВУ: Против овог решења може се изјавити жалба Комисији за утврђивање штете од елементарних непогода Владе РС - Београд, Немањина бр.11, у року од 15 дана од дана пријема истог, преко органа који је решење донео, без наплате таксе.

Решење објавити на огласној табли Општинске управе општине Блаце и интернет страници општине Блаце

Број: II-87-1401-88-1

Дана: 16.09.2020. године

Обрађивач: НАЧЕЛНИК ОПШТИНСКЕ УПРАВЕ

Бранимир Димитријевић ОПШТИНЕ БЛАЦЕ

Јулијана Јовановић

Решење доставити:

-Подносиоцу захтева,

-Канцеларији за управљање јавним улагањима,

-Државном правобраниоцу,

-Архиви.